[{"text_idx": "#000002", "text": "Virgo Vallik kutsuti Eesti noortekoondise kogunemisele"}, {"text_idx": "#000003", "text": "AvalehtSportVirgo Vallik kutsuti Eesti noortekoondise..."}, {"text_idx": "#000005", "text": "Esimeses klassis, siis veel Tuudi Algkoolis o\u0303ppinuna koduklubis treeninguid alustanud jalgpallur esindas Lo\u0303una-La\u0308a\u0308nemaa Jalgpalliklubi kaheksa aastat. Kokku on Virgo Lo\u0303una-La\u0308a\u0308nemaa Jalgpalliklubi erinevatel turniiridel ja vo\u0303istlustel esindanud peaaegu 300-s ma\u0308ngus. Eesti noorte meistrivo\u0303istlustel aga ma\u0308ngis ta koduklubi eest kolmel hooajal, 2014-2016 aastal 41 kohtumises. Nendes ma\u0308ngudes lo\u0303i noor ru\u0308ndaja kokku uskumatud 55 va\u0308ravat! Just u\u0308lihea ma\u0308ngutunnetus, kiirus ning ru\u0308ndajale omane hea instinkt ja kohavalik on need omadused millega ta sillutas tee kolmel viimasel aastal Pa\u0308rnu JK Vaprus noorte ja ka ta\u0308iskasvanute vo\u0303istkonda."}, {"text_idx": "#000007", "text": "Mo\u0308o\u0308dunud hooajal pa\u0308rjati noor ru\u0308ndaja Eesti U17 Eliitliiga parima va\u0308ravaku\u0308ti tiitliga. Sellel hooajal on aga alles 16-aastane noor saanud treeningma\u0308ngudes va\u0308ljakule Pa\u0308rnu JK Vaprus esindusmeeskonnas ja liigama\u0308ngus ka II liigas Pa\u0308rnu JK Vaprus meeskonna duubelrivistuses. Kindlasti ei saa mo\u0308o\u0308da minna ka faktist, et noor jalgpallur on andekas ka muudel spordialadel. Eelmisel aastal tuli ta Eesti noorte meistriks 1500 meetri takistusjooksus."}, {"text_idx": "#000008", "text": "Nu\u0308u\u0308dne U17 noortekoondise kogunemisele saamine on va\u0308ga oluline. Eestis toimub ju aastal 2020 Euroopa U17 meistrivo\u0303istluste finaalturniir, kus ma\u0308ngivad vana maailma 16 parimat jalgaplliriiki. Nende hulgas ka korraldajamaa Eesti! Koondise lo\u0303plikusse valikusse pa\u0308a\u0308semise nimel ka\u0308ib suur ja professionaalne to\u0308o\u0308. Valikso\u0303el on tihe. Ka nu\u0308u\u0308d, 15. aprilli kogunemisele on kutsutud 25 noorma\u0308ngijat 13 erinevast klubist. Ko\u0303ige rohkem tuleb ma\u0308ngijaid FC No\u0303mme Unitedist ja Tabasalu Jalgpalliklubist, mo\u0303lemast neli. Nimetatud koondise juures to\u0308o\u0308tavad noortega mitmed treenerid, eraldi va\u0308ravavahtide treenerid, fu\u0308sioterapeudid, arstid ja esimest aastat saavad noorma\u0308ngijad abi ka psu\u0308hholoogide ka\u0308est. Oleks ju va\u0308ga uhke na\u0308ha meie noormeest A. Le Cog Arenal laulmas Eesti hu\u0308mni, na\u0308iteks Prantsusmaa vastu."}, {"text_idx": "#000009", "text": "Lo\u0303una-La\u0308a\u0308nemaa Jalgpalliklubist on sirgunud rida ma\u0308ngijaid, kes saanud osaleda koondise laagrites ja to\u0303mmanud selga ka rahvuskoondise dressid. Kokku on koondise laagrites osalenud 21 jalgpallurit. Neist kaheksa on esindanud ka Eesti riiki. Viimati eelmisel aastal Reno Mark ja Rocco Mo\u0303tt. Eesti noortekoondisse on jo\u0303udnud ka kolm naisjalgpallurit. Erinevatel perioodidel on koondise eest ma\u0308nginud Avely Kuldsalu, Sandra Pa\u0308rnpuu ja Marjana Kuldsaar. Ta\u0308iskasvanute rannajalgpallikoondises on seitse aastat ma\u0308nginud Priit Ma\u0308eorg ja Vaido Veek on jo\u0303udnud lausa meeste vo\u0303rkpallikoondisse."}, {"text_idx": "#000010", "text": "Pa\u0308ise pilt: Pa\u0308rnu JK Vaprus"}, {"text_idx": "#000013", "text": "Virtsu Tallinna mnt 14 detailplaneeringu algatamine\nMAFFi juubeliaastal kandideeris festivalile u\u0308le 1000 filmi\nLa\u0308a\u0308neranna valla haridusvo\u0303rgu pressikonverentsi ja\u0308relkuulamine\nTa\u0308na oli esimene Merkuuri tund."}]